# Az Európai Unió C 67A/2007

| | ISSN 1725-518X |
| --- | --- |
| Az Európai Unió
  Hivatalos Lapja | C 67A |
| | |
| Magyar nyelvű kiadás | Tájékoztatások és közlemények | 50. évfolyam2007. március 23. |

ISSN 1725-518X

Az Európai Unió

Hivatalos Lapja

C 67A

Magyar nyelvű kiadás

Tájékoztatások és közlemények

50. évfolyam2007. március 23.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | IGAZGATÁSI ELJÁRÁSOK |
| | Bizottság |
| 2007/C 067A/01 | Egészségügyi és Fogyasztóvédelmi Főigazgatóság (DG SANCO) – Pályázati felhívás főtanácsosi állás betöltésére (AD 14-es besorolás) – Közegészségügy és kockázatértékelés – Luxembourg – (A személyzeti szabályzat 29. cikkének (2) bekezdése) – COM/2007/10045 | 1 |

Közleményszám

Tartalom

Oldal

V   Hirdetmények

IGAZGATÁSI ELJÁRÁSOK

Bizottság

2007/C 067A/01

Egészségügyi és Fogyasztóvédelmi Főigazgatóság (DG SANCO) – Pályázati felhívás főtanácsosi állás betöltésére (AD 14-es besorolás) – Közegészségügy és kockázatértékelés – Luxembourg – (A személyzeti szabályzat 29. cikkének (2) bekezdése) – COM/2007/10045

1

| HU | |
| --- | --- |

HU

---

V Hirdetmények

IGAZGATÁSI ELJÁRÁSOK

Bizottság

| 23.3.2007 | HU | Az Európai Unió Hivatalos Lapja | CA 67/1 |
| --- | --- | --- | --- |

23.3.2007

HU

Az Európai Unió Hivatalos Lapja

CA 67/1

---

EGÉSZSÉGÜGYI ÉS FOGYASZTÓVÉDELMI FŐIGAZGATÓSÁG (DG SANCO)

Pályázati felhívás főtanácsosi állás betöltésére (AD 14-es besorolás)

Közegészségügy és kockázatértékelés – Luxembourg

(A személyzeti szabályzat 29. cikkének (2) bekezdése)

COM/2007/10045

(2007/C67 A/01)

Kik vagyunk

A pályázat kiírója az Egészségügyi és Fogyasztóvédelmi Főigazgatóság (DG SANCO). Feladatunk annak biztosítása, hogy az EU területén forgalomba kerülő élelmiszerek és fogyasztási cikkek biztonságosak legyenek, valamint az, hogy az EU belső piaca a fogyasztók érdekeit védve működjön, illetve, hogy Európa támogassa a polgárai egészségét védő és javító projekteket. Közelebbről meghatározva a „Közegészségügy és kockázatértékelés” C igazgatóságának feladatai a következők: a) az emberi egészség magas szintű védelmének biztosítása valamennyi közösségi politika fejlesztése során; b) az Európai Unió polgárai egészségének javítására irányuló tevékenységek, az emberi megbetegedések és betegségek, valamint az emberi egészséget fenyegető veszélyek okainak megelőzése, beleértve az Egészségügyi Világszervezettel és más meghatározó nemzetközi szervezetekkel való együttműködést; c) a jelenlegi közegészségügyi program (2003–2008) végrehajtása és az újabb program előkészítése; d) független és átlátható kockázatértékelések készítése a DG SANCO tudományos bizottságain keresztül.

Az igazgatóság 7 csoportjában mintegy 140-en dolgoznak. Az igazgatói iroda és a főtanácsosi iroda 4 csoporttal (C/1–C/4) együtt Luxembourgban található. A C/5, C/6 és C/7 csoportok székhelye Brüsszel.

Mit kínálunk

Az újonnan létrehozott, a C igazgatóság igazgatója mellett teljes munkaidőben betöltendő főtanácsosi munkakört. A főigazgatóval egyetértésben a főtanácsost felkérhetik az igazgatóság különböző részein folyó munka és a különleges, több területet átfogó témák összehangolására. Az ilyen jellegű feladatok pontos portfóliója a főigazgatóság éves prioritásainak függvényében változik. A lehetséges feladatok közé tartozik az általános egészségügyi stratégia létrehozásában való részvétel, kommunikáció, az igazgató és a csoportok támogatása a tagállamokkal fenntartott kapcsolatok terén az elnökségen keresztül, az igazgató képviselete az Európai Betegségmegelőzési és Járványvédelmi Központ és az Európai Gyógyszerügynökség igazgatósági ülésein, valamint az igazgató által létrehozott munkacsoportok felügyelete.

A főtanácsostól elvárják továbbá, hogy aktívan részt vegyen az egészségügyi kérdésekkel foglalkozó politikai vitákban, beleértve a Tanács és az Európai Parlament üléseit, és erős kapcsolatokat építsen ki a közegészségügyben érdekelt felekkel, beleértve a nemzeti hatóságokat és az Egészségügyi Világszervezetet. A pénzügyi és személyzeti irányítás felelőssége az igazgatóságon belül továbbra is az igazgató alá tartozik. A főtanácsosnak azonban vezető szerepet kell vállalnia a pénzügyi programozásban és a személyzeti kérdések kezelésében azokon a területeken, amelyeken koordináló feladatokat lát el.

Olyan jelentkezőket keresünk,

akik az alábbiaknak megfelelnek: bizonyított vezetői képességek, különösen munkacsoportok vezetése, motiválása és fejlesztése terén, hogy a csoportok elérjék képességeik maximumát; bizonyított pénzügyi, tervezési és programozási készségek; személyzeti irányítás terén szerzett tapasztalat; a közegészségügy és kockázatértékelés tevékenységeinek jó megértése és kitűnő ismerete, beleértve az igazgatóság tevékenységeivel kapcsolatos világos stratégiai víziót; az angol nyelv kitűnő írásbeli és szóbeli kommunikációs ismerete és alapos francia nyelvtudás; kitűnő képességek a személyes kapcsolatok, a partnerekkel való párbeszéd, az összehangolás és a tárgyalások terén.

Az alkalmas pályázó

| 1. | az Európai Unió valamely tagállamának állampolgára; |
| --- | --- |

1.

az Európai Unió valamely tagállamának állampolgára;

| 2. | doktori tanulmányok megkezdésére feljogosító egyetemi diplomával rendelkezik; |
| --- | --- |

2.

doktori tanulmányok megkezdésére feljogosító egyetemi diplomával rendelkezik;

| 3. | legalább 15 éves, a fent említett képzettségnek megfelelő posztgraduális szakmai tapasztalattal rendelkezik; az említett szakmai tapasztalatból legalább 5 évet vezetői vagy magas szintű főtanácsosi munkakörben szerzett; |
| --- | --- |

3.

legalább 15 éves, a fent említett képzettségnek megfelelő posztgraduális szakmai tapasztalattal rendelkezik; az említett szakmai tapasztalatból legalább 5 évet vezetői vagy magas szintű főtanácsosi munkakörben szerzett;

| 4. | az EU egyik hivatalos nyelvéből alapos, egy másikból pedig kielégítő ismeretekkel rendelkezik. Felhívjuk a pályázók figyelmét, hogy a kiválasztási eljárás kizárólag angol, francia vagy német nyelven zajlik. |
| --- | --- |

4.

az EU egyik hivatalos nyelvéből alapos, egy másikból pedig kielégítő ismeretekkel rendelkezik. Felhívjuk a pályázók figyelmét, hogy a kiválasztási eljárás kizárólag angol, francia vagy német nyelven zajlik.

A főtanácsost a Bizottság kiválasztási és felvételi eljárásainak megfelelően választják és nevezik ki. A fizetés és az alkalmazási feltételek azonosak a személyzeti szabályzatban az Európai Közösségek AD 14 fizetési besorolással rendelkező tisztviselői esetében előírtakkal. A Bizottság tiszteletben tartja az esélyegyenlőség elvét.

A munkakör részletes leírása, a kiválasztás kritériumai és a jelentkezéssel kapcsolatos tudnivalók az alábbi internetcímen találhatók:

http://ec.europa.eu/dgs/personnel_administration/working_senior_mgt_en.htm.

Az online jelentkezés a következő internetes oldalon érhető el:

http://ec.europa.eu/dgs/personnel_administration/seniormanagementvacancies/CV_Encadext/index.cfm

Amennyiben műszaki hibát észlel, kérjük, a következő címre küldjön e-mail üzenetet:

ADMIN-MANAGEMENT-ONLINE@ec.europa.eu

A jelentkezés határideje: 2007. április 23. Online jelentkezésre brüsszeli idő szerint déli 12 órát követően nem lesz lehetőség.

---